བརྗོད་པའི་གཞིར་གྱུར་བའི་བོད་གནའ་རབས་ཀྱི་ཚད་མ་རིག་པའམ་གཏན་ཚིགས་རིག་པའི་སྐོར་ཅིག་བཤད་པ་ལ།ཐོག་མར་ཤར་ཕྱོགས་སུ་དར་བའི་ཚད་མ་རིག་པ་དང་ནུབ་ཕྱོགས་སུ་དར་བའི་གཏན་ཚིགས་རིག་པ་གཉིས་ཀྱི་བར་དུ་ཡུལ་དུས་ལ་ལྟོས་པའི་རང་རང་གི་ཐུན་མིན་ཁྱད་ཆོས་ཁྱད་དུ་འཕགས་པ་ཞིག་ཡོད་ཀྱང་།ཆེ་ཕྱོགས་ནས་ཡུལ་ཅན་མིའི་རིག་པ་བློས་དཔོགས་ཚུལ་དང་།ཡུལ་ཕྱི་དོན་སྣང་ཚུལ་ལ་བརྟག་དཔྱོད་བྱེད་པའི་བེད་སྤྱོད་རང་བཞིན་གྱི་རིགས་པའི་གཞུང་ལུགས་ཐུན་མོང་བ་ཞིག་ཡིན་པའི་ཆ་ནས་གཅིག་ཏུ་སོང་ཕྱིར།བོད་རང་ཉིད་ལ་གཞུང་ལུགས་སུ་ཆགས་པའི་ནང་བསྟན་ཚད་མ་རིག་པའང་དེ་ལས་མ་འདས།བོད་རང་གི་བརྡའི་བརྗོད་སྟངས་ཀྱི་ཆ་ནས་དཔོགས་ན་རྟོག་གེ་རིག་པ་དང་གཏན་ཚིགས་རིག་པ།ཚད་མ་རིག་པ་གསུམ་གྱི་གོ་དོན་ཆེ་ཕྱོགས་ནས་གཅིག་ཏུ་ངེས་ཏེ།